బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
కులపిచ్చి ఉందా..? అయితే ‘తేజ’ మెడిసిన్ వాడాల్సిందే!
నిజంగా నీకు అంత క్యాస్ట్ ఫీలింగ్ ఉంటే నీ కులం వాడు పండించినదే తిను. నీ క్యాస్ట్ వాడివద్దే పనిచేయి. అట్టా ఉండాలి. అది నీ వల్ల కాదు. కానప్పుడు నీకెందుకు. అంతకీ కావాలంటే పెళ్లి విషయంలో చూపించుకో.. పనిచేసే చోట అన్నింటిలోనూ కులపిచ్చి ఎందుకు?
Samayam Telugu | Updated:
May 22, 2019, 08:46PM IST
కులపిచ్చి ఉందా..? అయితే ‘తేజ’ మెడిసిన్ వాడాల్సిందే!
టాలీవుడ్ దర్శకుల్లో బ్లాక్ అండ్ వైట్ కాలం నుండి నేటితరం వరకూ.. కేవీ రెడ్డి, ఆదుర్తి సుబ్బారావు, దాసరి నారాయణ రావు, కె. రాఘవేంద్రరావు, త్రివిక్రమ్ శ్రీనివాస్, వంశీ పైడిపల్లి, అనీల్ రావిపూడి, సురేందర్ రెడ్డి, సందీప్ రెడ్డి వంగా.. ఇలా చాలా మంది దర్శకులకు పేరుకు ముందో వెనుకో ఇంటిపేరో లేక కులంపేరో ఉండటం సర్వసాధారణంగా వస్తోంది. మామూలు జనంతో పాటు దర్శకులు కూడా ఈ సాంప్రదాయాన్ని కొనసాగిస్తున్నారు.
అయితే వీరందరికీ భిన్నంగా నా పేరు తేజ.. దానికి ముందు వెనుక ఏం ఉండదు. జస్ట్ తేజ మాత్రమే అంటూ కులపిచ్చి ఉన్న వాళ్ల దమ్ము దులుపుతున్నారు. ఆయన దర్శకత్వం వహించిన ‘సీత’ మూవీ మే 24న విడుదల కానుండగా.. ఆయన గతంలో కులంపై చేసిన కామెంట్స్ సోషల్ మీడియాలో హాట్ టాపిక్ అవుతున్నాయి.
ఇంతకీ తేజ ఏమన్నారంటే.. ‘బేసిక్‌గా ఇండియన్ కల్చర్ 50 ఏళ్లు వెనుకబడింది. ఈ క్యాస్ట్ ఫీలింగ్ ఉంది చూశారా అది చాలా తక్కువ ఆలోచన శక్తి గల వాళ్లకు మాత్రమే ఉంటుంది. మేథావులకు క్యాస్ట్ ఫీలింగ్ ఉండదు. కులం, ఫ్యాన్స్, మతం, ప్రాంతం ఇవన్నీ పనికిరాని ఫీలింగ్‌లు.
నాకు ఇంటిపేరు ఉండదు..
నా పేరు ముందు ఇంటి పేరు పెట్టుకోవడానికి ఇష్టం ఉండదు. అందుకే తేజ అని మాత్రమే ఉంటుంది. నేనే కాదు చంద్రబాబు నాయుడు, జగన్, కేసీఆర్‌లు పేర్లు చివరలో ఉన్న రావులు, రెడ్లు, నాయుడ్లు ఇవి తీసేశాలి. గవర్నమెంట్‌లో ఉన్నవాడు ఎవడూ పేరు చివర తోకలు తగిలించుకోకూడదు. ఎందుకు ఇవన్నీ.. ఇండియాని వెనక్కి లాగడానికా?
అసలు బిల్ గేట్స్‌ ఏ క్యాస్ట్ అని చూశారా? మైక్రోసాఫ్ట్, యాపిల్ ఫోన్లు వాడేస్తున్నాం. శాంసంగ్ వాడు అసలు మన హిందువు కాదసలు. ఎందుకు వాళ్ల ప్రొడక్ట్ వాడుతున్నారు. ఈ రోజు మనం అన్నం తింటున్నాము అంటే అన్ని కులాల వాళ్లు. మతాల వాళ్లు పనిచేస్తేనే నాకు ఓ ముద్ద వస్తుంది. నిజంగా నీకు అంత క్యాస్ట్ ఫీలింగ్ ఉంటే నీ కులం పండించినదే తిను. నీ క్యాస్ట్ వాడివద్దే పనిచేయి. అట్టా ఉండాలి. అది నీ వల్ల కాదు. కానప్పుడు నీకెందుకు. అంతకీ కావాలంటే పెళ్లి విషయంలో చూపించుకో.. పనిచేసే చోట అన్నింటిలోనూ కులపిచ్చి ఎందుకు?
రామ్ గోపాల్ వర్మ మేథావి అని.. వర్మ పేరున్న వాడల్లా గొప్పోడు అంటే నేను ఒప్పుకోను. రామారావుగారు ఉన్నారు.. ఆయన కులంలో ఆయన గొప్పోడు.. అంతేకాని ఆ కులంలో ఉన్న వాళ్లంతా గొప్పోళ్లు అంటే ఎలా? ఆయన సీఎం అయ్యాడు కాబట్టి మేమంతా గ్రేట్ అంటే.. అక్కడ ఎన్టీఆర్ మాత్రమే గ్రేట్.. నువ్ కాదు.
చిరంజీవి గ్రేట్.. నిజంగా కష్టపడి పైకి వచ్చారు. ఆయన మెగాస్టార్ కాబట్టి ఫ్యాన్స్‌గా ఉన్న మేమంతా గ్రేట్ అంటే ఎలా కుదురుతుంది. ఈ ఫీలింగ్ ఎప్పుడు వస్తుంది అంటే వీడేమీ సాధించలేడు కాబట్టి.. సాధించిన వాళ్లతో పోల్చుకుని నేనూ గ్రేట్ అంటారు. అలాంటి వాళ్లే కులాన్ని పట్టుకుని వేలాడతారు. నా దృష్టిలో కులపిచ్చి ఉన్నవాళ్లు మనుషులే కాదు. అంతెందుకు నా కొడుక్కి వాడి కులం ఏంటో ఇప్పటి వరకూ తెలియదు’ అంటూ చెప్పుకొచ్చారు తేజ.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.